Donda 2

Donda 2 (בעברית: דונדה 2) הוא אלבום דמו של הראפר האמריקאי קניה וסט. הוא יצא לאור ב-22 בפברואר 2022, באופן בלעדי למכשיר ה-Stem Player (אנ'). וסט החל להקליט את האלבום בינואר אותה השנה. בחלק משיריו מופיעים אמנים נוספים דוגמת מאניבאג יו, אייסאפ רוקי, דה גיים, פושה טי וג'יי אלקטרוניקה. בניגוד לשאר אלבומיו, Donda 2 זמין דרך שירותי האדיו של מכשיר ה-Stem Player בלבד. האלבום קיבל ביקורות הן חיוביות והן שליליות מפי מבקרי המוזיקה העכשווית. מחד היו כאלה ששיבחו את הפקתו, ומאידך מרבית המבקרים טענו כי קולו של וסט לא נשמע טוב וכי חסרה באלבום לכידות בין הרצועות. ב-11 בפברואר 2022 יצא לאור הסינגל הראשון מתוך Donda 2,‏ "City of Gods". ב-4 בינואר 2022 סיפר מנכ"ל GOOD Music, סטיבן ויקטור, לחברת המדיה והבידור "Complex Networks" כי וסט החל לעבוד על אלבום ההמשך ל-Donda בשם Donda 2.‏ ב-12 בינואר 2022 מאניבאג יו שיתף ברשתות החברתיות התכתבות אישית בינו לבין וסט, המאשרת את השתתפותו באחד משירי האלבום. יומיים לאחר מכן הועלה לחשבון האינסטגרם של טרייסי מילס, מעצבת אופנה אמריקאית, סרטון בו יושבים וסט, פושה טי, אייסאפ רוקי ודה גיים בחדר הקלטה. באותו היום הוא נפגש גם עם בלופייס לטובת המשך הקלטת Donda 2.‏ ב-22 בינואר טס וסט למיאמי שם נפגש עם די ג'יי חאלד, אחד ממפיקי האלבום. ב-27 בינואר 2022 הודיע וסט על תאריך יציאת האלבום, 22 בפברואר 2022. המפיק המוזיקלי דיגיטל נאס, שהפיק את הרצועות "Junya" ו-"Remote Control" ב-Donda, הצהיר כי וסט ביקש ממנו להלחין עבורו שירים גשמיים, שניתן להשמיע אותם בכל אירוע, כולל הלוויה, לידה, סיום לימודים וחתונה. בסוף חודש ינואר 2022 חשף נאס כי הזמר מרילין מנסון הקליט מספר רצועות לצד וסט באלבום. מנסון הקליט בעבר מספר קטעים שהופיעו ב-Donda.‏ ב-17 בפברואר 2022 הכריז וסט כי Donda 2 לא יהיה זמין לשמיעה בשירותי הסטרימינג המסחריים, דוגמת ספוטיפיי, אייטיונס ואפל מיוזיק, אלא רק במכשיר האודיו "Stem Player". מכשיר זה הופץ בעבר לצד Donda. וסט הסביר כי החלטתו נבעה מכך שאמנים מקבלים 12 אחוזים בלבד מהכסף שתעשיית המוזיקה מרוויחה, היות שיצירותיהם זמינים לשמיעה בחינם ברוב הפלטפורמות המיועדות לכך. הוא קרא למספר אמנים נוספים להצטרף אליו במחאה נגד מערכת שירותי הסטרימינג. הוא הצהיר כי יום לאחר ההכרזה נתוני המכירות של המכשיר זינקו עד שנמכר בכ-8,000 עותקים. במהלך 23–25 בפברואר מספר רצועות הועלו למכשיר והפכו לזמינים. כתוצאה מהחלטה שלו החליטה חברת אפל מיוזיק לבטל את עסקת החסות שלה, בסך 2 מיליון דולר, עבור הקונצרט של Donda 2. Donda 2 הוא אלבום היפ הופ. רבים ממבקרי המוזיקה ציינו כי לאחר האזנה לכול שיריו, Donda 2 אינו עומד בציפיות. אלכסיס פטרידיס מעיתון "הגרדיאן" ציין כי האלבום לא ממוקד מספיק, וראה בחלק מהשירים כרצועות נוראיות שלא ראויות להיכלל באף אלבום של וסט. אלפונס פייר מפיצ'פורק הצטרף לקולו של פטרידיס והוסיף כי חסר משהו שמייחד את Donda 2 משאר יצירות ההיפ הופ העכשוויות. אולם מתיו ריצ'י מ-HipHopDX טען דווקא כי ניתן להבחין בקלות בתשומת הלב שהוקדשה לרצועות בתחומים שונים, דוגמת הלחן, המילים וההפקה. ב-Donda 2 התעמק וסט במערכת היחסים הסבוכה שלו עם קים קרדשיאן, אשתו לשעבר. הזוגיות הזו הייתה נושא האלבום הרביעי שלו, 808s & Heartbreak, ועל כן היו מבקרים שהשוו בין האלבומים. הוא מפרט על תהליך הגירושין שלהם, תוך התמקדות ברגשותיו ובחוסר הביטחון שלו. רצועת הפתיחה של Donda 2,‏ "True Love", כוללת נגינת תופים שמסומפלת מהסינגל "Runaway" של וסט, שיצא לאור בשנת 2010 מתוך האלבום My Beautiful Dark Twisted Fantasy. אודיו שהוקלט בהשתתפות הראפר XXXTentacion לפני מותו נשמעת בתחילת השיר. ב-"True Love" מספר וסט על המורכבות של הסדרת משמרות משותפות בינו לבין קים קרדשיאן על ילדיהם המשותפים. בנוסף, הוא מבקר את ילדיו על כך שהם לובשים נעלי ספורט ממותגות של חברת נייק, ולא של חברת האופנה שלו, ייזיס. הרצועה הבאה, "Broken Road", היא בלדה בה מסופר על תחושת החופשיות של וסט לאחר גירושיו מבת-זוגו לשעבר.‏ "Get Lost" הוא רצועת א-קפלה עם אוטו-טיון, שמעלה בה וסט מספר זכרונות מתקופת נישאיו עם קרדשיאן. "Too Easy" כולל מספר אלמנטים אלקטרוניים והצהרה של וסט כי לדעתו אף אחד לא אוהב אותו. וסט מנסה לקחת קרדיט על התהילה ופרסומה של קרדשיאן ב-"Flowers", ואף שולח לה מתנת יום האהבה - טנדר שחור ממולא בפרחים אדומים. ברצועה "Security" וסט מאיים על פיט דייווידסון, בן-זוגה החדש של קרדשיאן. הרצועה השביעית, "We Did It Kid", מבטאת סיפור ידידות בין שני עמיתים. "Pablo" הוא שיר אנרגטי, בעל קצב מפעם מהיר מאוד ועם הוק שחוזר על עצמו. ברצועה זו משתתפים טראוויס סקוט ופיוצ'ר.‏ "Louie Bags" הוא שיר מחווה למעצב וירג'יל אבלה, חברו של וסט. הוא מציין כי הפסיק לקנות את תיקי חברת לואי ויטון שעיצב אבלה. "Happy" נפתח בקולו של פיוצ'ר, אליו וסט מצטרף בבית השני. ברצועה זו הוא חוזר מספר פעמים על השאלה "האם אני נראה לך שמח?". "Sci Fi" מבוצע בסגנון תזמורתי, ומתחיל במונולוג של קים קרדשיאן ב-2021 מתוכנית הטלוויזיה סאטרדיי נייט לייב. "Selfish" פורסם כבלדה בה משתתף הראפר XXXTentacion, שנפטר כמה חודשים לפני כן. "Lord Lift Me Up" מבוצע גם כן בסגנון תזמורתי. בשתי הרצועות האחרונות, "City of Gods" ו-"Eazy", משתתפים פאביו פוריין, אלישה קיז ודה גיים. ב-15 בינואר 2022 הפך "Eazy" לזמין בפלטפורמת הספוטיפיי, יום אחד לפני שהופץ כסינגל הראשון מ-Donda 2.‏ הוא נכנס למצעד הבילבורד הוט 100 במקום ה-49, ובמקביל דורג כשיר ה-32 במצעד הסינגלים הבריטי – המיקום הגבוה ביותר אליו הגיע. הווידאו קליפ של "Eazy" פורסם ב-3 במרץ, בו וסט נראה חוטף דמות חימר, שדומה לבן-זוגה של קים קרדשיאן, וקובר אותה. ב-11 בפברואר יצא "City of Gods" לאור כסינגל השני מתוך האלבום. הוא הגיע למקום ה-58 וה-46 במצעד הסינגלים הבריטי והבילבורד הוט 100 בהתאמה. ב-18 בפברואר 2022 חשף וסט את רשימת עשרים ושתיים הרצועות שנכללו ב-Donda 2.‏ חמישה ימים אחר כך ארבעת השירים "Security",‏ "Pablo",‏ "Broken Road",‏ ו-"We Did It Kid" יצאו לאור לבעלי מכשיר האודיו "Stem Player", שפותח על ידי וסט, דרך אתר האינטרנט של הנגן. מחירו של המכשיר עומד על כ-200 דולר אמריקאי. שנים עשר שירים נוספים נהפכו לזמינים במכשיר למחרת, כחלק מעדכון התוכנה ששמו "V2.22.22 Miami".‏ "Keep It Burning" הוסר לאחר העלאתו למכשיר, והוחלף עם "Eazy".‏ Donda 2 הודלף במרשתת זמן קצר לאחר יציאתו לאור והפיכתו לזמין במכשיר ה-"Stem Player". בפברואר 2022 הדיח האלבום את Love Sux של אבריל לאבין, והפך לאלבום שהודלף במספר הפלטפורמות הגבוה ביותר בחודש זה.‏ Donda 2 אינו זכאי להיכנס למצעדי האלבומים ברחבי העולם, שמבוססים על נתוני מכירות של עותקים פיזיים או דיגיטליים. הביקורות שהופנו ל-Donda 2 היו מעורבות. ב-"Metacritic" קיבל האלבום ציון של 48 מתוך 100 נקודות אפשריות, על בסיס שש ביקורות שונות שפורסמו באתר. ג'ף איהאזה מעיתון "רולינג סטון" טען כי התוצר הסופי של Donda 2 מבולבל, זאת בעקבות הקיבעון של וסט ללעוג לאישים מוסימים, לשתף פעולה עם ראפרים "זולים" ולא לבחור קונספט ברור לאלבום. עם זאת, איהאזה שיבח את קולו של וסט. ג'ק המילטון מ"סלייט" ציין כי מבני השירים נכתבו ללא מטרה ומסר. בנוסף, התאכזב המילטון מההפקה הרעועה, לטענתו, של האלבום. לודוביק האנטר-טילני, כתב התרבות של "פייננשל טיימס", טען כי Donda 2 חוזר על עצמו מספר פעמים, וכי אין בו את החדשנות שיש לאלבום מצליח. הוא טען כי Donda 2 מראה את החולשה של וסט כאמן, ובחר ב-"Security" כרצועה הטובה בו. אלכסיס פטרידיס מהגרדיאן הסכים עם שאר המבקרים החלוקים. מחד הוא ציין כי מדובר באלבום בעל הפקה "ירודה" ותוכן לירי מיושן, ומאידך הוא טען שבחלק מרצועותיו ניתן לשמוע את כישרונו של וסט כמפיק מוזיקלי "נהדר". ניל מקורמיק, כתב מסוף התרבות של הדיילי טלגרף ראה ב-Donda 2 כאלבום הגרוע ביותר של וסט. הוא טען כי אישיותו הזועפת, המרירה ומלאת רחמים עצמיים לא משרתת אותו בצורה טובה בדומה לשאר אלבומיו. עוד הוסיף מקורמיק כי מבני השירים של האלבום הם ילדותיים, כיוון שהחרוזים בהם חוזרים על עצמם מספר פעמים. עם זאת הוא ציין כי את חלק ממקצבי השירים אהב. סטיבן לופטין מ-The Line of Best Fit הרגיש במהלך האזנה כי וסט נמצא במגננה, והוא אינו מוכן לחשוף אף צד פגיע שלו. הוא טען כי נושאי השירים צפויים מדי. אלפונס פייר מפיצ'פורק כתב ביקורת חריפה על Donda 2, ותיאר אותה כשקית זבל שמאגדת מספר שירים נוראיים ליצירה אחת. מידע על האלבום Donda 2 באתר MusicBrainz Price, Joe (4 בינואר 2022). "Exclusive: Ye Has Started Working on 'Donda 2,' Says Steven Victor". Complex. נבדק ב-16 בינואר 2022. {{cite web}}: (עזרה) Saponara, Michael (12 בינואר 2022). "MoneyBagg Yo posts 'Donda 2' text from Kanye West with clues to Ye's producer genius". HipHopDX. נבדק ב-16 בינואר 2022. {{cite web}}: (עזרה) William Cowen, Trace (14 בינואר 2022). "ASAP Rocky Seen in Studio Footage With Kanye West, Pusha-T, and The Game". Complex. נבדק ב-16 בינואר 2022. {{cite web}}: (עזרה) Lavin, Will (14 בינואר 2022). "Kanye West spotted in the studio with Blueface". NME. נבדק ב-17 בינואר 2022. {{cite web}}: (עזרה) Jones, Marcus (27 בינואר 2022). "Kanye West shares Donda 2 release date, Future is executive producer". Entertainment Weekly. נבדק ב-28 בינואר 2022. {{cite web}}: (עזרה) Grow, Kory (28 בינואר 2022). "Kanye West Wants 'Donda 2' Played at 'Births, Graduations, Weddings, and Funerals'". Rolling Stone. נבדק ב-29 בינואר 2022. {{cite web}}: (עזרה) Grow, Kory (31 בינואר 2022). "Accused Rapist Marilyn Manson Working With Kanye West 'Every Day' on New Album". Rolling Stone (באנגלית אמריקאית). נבדק ב-1 בפברואר 2022. {{cite journal}}: (עזרה) Minsker, Evan (2022-02-17). "Kanye West Says New Album Donda 2 Won't Stream, Will Only Be Available on His Stem Player". Pitchfork (באנגלית אמריקאית). נבדק ב-2022-02-17. Lavin, Will (19 בפברואר 2022). "Kanye West says he's raked in over $2.2million in Stem Player sales in 24hrs". NME. נבדק ב-1 במרץ 2022. {{cite news}}: (עזרה) Ihaza, Jeff (3 במרץ 2022). "'Donda 2' Review: The Beginning of a Post-Kanye World". Rolling Stone. ארכיון מ-3 במרץ 2022. נבדק ב-4 במרץ 2022. {{cite journal}}: (עזרה) Petridis, Alexis (25 בפברואר 2022). "Ye: Donda 2 review – desultory soundtrack for a social media circus". The Guardian. ארכיון מ-25 בפברואר 2022. נבדק ב-25 בפברואר 2022. {{cite web}}: (עזרה) Neil McCormick, ‏Donda 2 review: Kanye West’s weak divorce album is the work of a deeply unhappy man, The Telegraph, 27 February 2022 Pierre, Alphonse (2022-03-02). "Donda 2 (V2.22.22 Miami)". Pitchfork. ארכיון מ-2 במרץ 2022. נבדק ב-2022-03-02. {{cite web}}: (עזרה) Daly, Rhian (28 בפברואר 2022). "'Donda 2': why Kanye West's ego is scuppering these half-baked songs". NME. ארכיון מ-28 בפברואר 2022. נבדק ב-1 במרץ 2022. {{cite web}}: (עזרה) Loftin, Steven (26 בפברואר 2022). "Kanye West - Donda 2 | Album Review". The Line of Best Fit. ארכיון מ-28 בפברואר 2022. נבדק ב-28 בפברואר 2022. {{cite web}}: (עזרה) Ludovic, Hunter-Tilney (2 במרץ 2022). "Kanye West disappoints (again) with Donda 2". Financial Times. ארכיון מ-2 במרץ 2022. נבדק ב-3 במרץ 2022. {{cite web}}: (עזרה) Sayles, Justin (1 במרץ 2022). "Unfinished or Not, Kanye's 'Donda 2' Is a Fascinating Art Experiment". The Ringer. ארכיון מ-3 במרץ 2022. נבדק ב-4 במרץ 2022. {{cite web}}: (עזרה) Skelton, Eric; McKinney, Jessica; Gee, Andre (24 בפברואר 2022). "First Four Kanye West 'Donda 2' Stem Player Songs: First Impressions Review". Complex. ארכיון מ-4 במרץ 2022. נבדק ב-5 במרץ 2022. {{cite web}}: (עזרה) Cowen, Trace William (15 בינואר 2022). "Kanye West and The Game Drop New Song 'Eazy'". Complex. ארכיון מ-1 במרץ 2022. נבדק ב-5 במרץ 2022. {{cite web}}: (עזרה) "Kanye West Chart History (Hot 100)". Billboard. ארכיון מ-17 בספטמבר 2021. נבדק ב-27 בפברואר 2022. {{cite web}}: (עזרה) "Eazy | full Official Chart History". Official Charts Company. ארכיון מ-5 במרץ 2022. נבדק ב-5 במרץ 2022. {{cite web}}: (עזרה) "Kanye West & The Game's 'Eazy' lyrics meaning explained". Capital Xtra. 3 במרץ 2022. ארכיון מ-24 בינואר 2022. נבדק ב-8 במרץ 2022. {{cite web}}: (עזרה) Brandle, Lards (11 בפברואר 2022). "Kanye West, Fivio Foreign and Alicia Keys Drop 'City of Gods'". Billboard. ארכיון מ-22 בפברואר 2022. נבדק ב-22 בפברואר 2022. {{cite journal}}: (עזרה) Brown, Pheezy (23 בפברואר 2022). "Kanye West's 'Donda 2' Live Listening Event Brings Out The Stars". Vibe. ארכיון מ-25 בפברואר 2022. נבדק ב-26 בפברואר 2022. {{cite news}}: (עזרה) "Fivio Foreign/Ye/Alicia Keys | full Official Chart History". Official Charts Company. ארכיון מ-18 בפברואר 2022. נבדק ב-27 בפברואר 2022. {{cite web}}: (עזרה) Moore, Sam (2022-02-18). "Kanye West reveals tracklist for 'Donda 2'". NME (באנגלית בריטית). ארכיון מ-18 בפברואר 2022. נבדק ב-2022-02-18. {{cite web}}: (עזרה) "Songs From Kanye West's 'Donda 2' Are Starting to Be Released". Complex (באנגלית). ארכיון מ-23 בפברואר 2022. נבדק ב-2022-02-23. {{cite web}}: (עזרה) Corcoran, Nina; Minsker, Evan (2022-02-24). "Kanye West Releases New Album Donda 2 on Stem Player". Pitchfork (באנגלית אמריקאית). ארכיון מ-25 בפברואר 2022. נבדק ב-2022-02-25. {{cite web}}: (עזרה) Van der Sar, Ernesto (28 בפברואר 2022). "Kanye West's Exclusive 'Donda 2' Release Triggers Piracy Craze". TorrentFreak. ארכיון מ-1 במרץ 2022. נבדק ב-1 במרץ 2022. {{cite web}}: (עזרה) Malt, Andy (28 בפברואר 2022). "Kanye West's Donda 2 tops the (piracy) charts". Complete Music Update. ארכיון מ-28 בפברואר 2022. נבדק ב-1 במרץ 2022. {{cite news}}: (עזרה) Stutz, Colin (4 במרץ 2022). "Kanye West's 'Donda 2' Stem Release Won't Be Billboard Chart Eligible". Billboard (Pro). ארכיון מ-5 במרץ 2022. נבדק ב-5 במרץ 2022. {{cite news}}: (עזרה) "Donda 2 by Kanye West Reviews and Tracks". Metacritic. ארכיון מ-2 במרץ 2022. נבדק ב-2 במרץ 2022. {{cite web}}: (עזרה) Wallace, Riley (8 במרץ 2022). "Kanye West's 'Donda 2' Isn't Finished Yet — but It Might Not Be Fixable". Exclaim!. ארכיון מ-8 במרץ 2022. נבדק ב-11 במרץ 2022. {{cite web}}: (עזרה) Akler-Bishop, Ryan (7 במרץ 2022). "Album Review: Kanye West, 'Donda 2 (V2.22.22 Miami)'". Our Culture Mag. ארכיון מ-7 במרץ 2022. נבדק ב-12 במרץ 2022. {{cite web}}: (עזרה) Hodgkinson, Will (4 במרץ 2022). "Donda 2 by Kanye West review — an overhyped misfire". The Times. ארכיון מ-4 במרץ 2022. נבדק ב-4 במרץ 2022. {{cite web}}: (עזרה)